UPUTE ZA PRIPREMU TEKSTA ZA TISAK

INSTRUCTIONS FOR THE PREPARATION OF A CAMERA-READY MANUSCRIPT

Prvi Autor[[1]](#footnote-1)\*, Drugi Autor[[2]](#footnote-2)\*\*, Treći Autor\*

Sažetak

Ove upute su pripremljene za autora i koautore. Treba ih pažljivo proučiti, a članak u potpunosti pripremiti u skladu s njima. Odstupanje od ovdje navedenih uputa može prouzročiti kašnjenje objave Zbornika i smanjenu kvalitetu tiska.

***Ključne riječi:*** *zbornik, upute, format, tekst za tisak*

Abstract

These instructions are designed for the author and co-authors and should be read carefully and strictly adhered to. Failure to do so may lead to a delay in publication and sub-optimal reproduction quality.

***Key words:****proceedings, instructions, layout, camera-ready manuscript*

1. Uvod

Važno je uočiti da će rukopis poslan Uredniku biti gotovo identičan tiskanoj verziji, gdje će jedino biti dodana zaglavlja i redni brojevi stranica. Duljina članka, uključujući i ilustracije ograničena jena prostor do **16 stranica najviše**. Preporuča se korištenje ovoga dokumenta kao predloška za pisanje rada koji treba sadržavati: uvod s opisom teme rada, središnji dio s razradom teme i analizom rezultata, te zaključak.

2. Izgled tiska i format teksta

2.1 Dimenzije zone teksta

Zadani papir formata je 17x24cm. Slijedeće postavke margina u MS Wordu omogućavaju definiranje gornje zone teksta: gornja margina: 2,5 cm, donja margina: 1,9 cm, unutarnja margina: 2,6 cm, vanjska margina: 2 cm. Margine moraju biti zrcaljene (mirror margins). Tako će parne stranice imati unutrašnju marginu s desne, a neparne s lijeve strane. Prva stranica rada je neparna stranica.

2.2 Izgled slova (font)

U cijelome članku treba koristiti font Cambria, primijenjen i u ovom dokumentu (predložak za pisanje rada). Masniji otisak (bold) i nakošena slova (italic) treba koristiti za naslove i podnaslove poglavlja, zahvalu i posebno naglašavanje. Veličine slova u pojedinim dijelovima teksta su definirane u Tablici 1.

Tablica 1.*Veličinefonta*

|  |  |  |  |  |  |
| --- | --- | --- | --- | --- | --- |
| 16 pt | 13 pt | 12 pt | 11 pt | 10 pt | 8,5 pt |
| - glavni naslov članka | - naslovi poglavlja | - imena autora | -tekst članka- naslovi pod poglavlja | - sažeci- ključne riječi- naslovi ilustracija i tablica- tekstovi u tablici- literatura | - fusnote |

***2.3 Prva stranica***

Naslov je potrebno napisati na hrvatskome jeziku, nakon čega slijede naslov na engleskome jeziku i imena autora. Institucije treba navesti u fusnoti. **Nakon toga napisati sažetak (max 250 riječi),** iza kojega slijedi najviše sedam ključnih riječi. Nakon toga slijede sažetak na engleskom jeziku, a iza njega najviše sedam ključnih riječi na engleskom jeziku. **Za obje jezične verzije naslova rada, sažetaka i ključnih riječi je predviđen prostor samo prve (neparne) stranice rada.** Naslov rada i sažetak trebaju jasno i najkraće moguće upućivati na temu rada (glavni problem, smjernice rješavanja i ostvarene rezultate), a ključne riječi isticati glavne pojmove.

***2.4 Opći izgled***

* U cijelome dokumentu treba primijeniti jednostruki prored.
* Tekst treba poravnati lijevo i desno (Justify), a centrirati samo glavni naslov, imena autora te naslove i oznake uz slike i tablice.
* Novi odlomak treba započeti uvlačenjem prvog reda za 0,6 cm.
* Napomene na dnu stranice treba izbjegavati, a umjesto toga ih pokušati uklopiti u sam tekst.

*2.4.1 (Pod-)naslovi poglavlja*

* Za razmak ispred (pod-)naslova treba odabrati 12 točaka (12 pt), a za razmak iza (pod-) naslova odabrati 6 točaka (6 pt).
* Naslove treba poravnati s lijevim rubom.
* Naslove i podnaslove treba redom numerirati arapskim brojevima i otisnuti ih masnim odnosno nakošenim tiskom

*2.4.2 Literatura*

Korištenu literaturu treba navoditi arapskim brojevima u uglatim zagradama [1] redoslijedom kojim se pojavljuje u tekstu te ispisati na kraju članka u poglavlju **Literatura**. Ispis literature neka bude u formatu s kraja ovoga dokumenta [2],[3].

**3. Ilustracije**

***3.1 Opće napomene***

* U tekstu članka se treba pozvati na sve ilustracije, te razlikovati slike i tablice (u kojima se pojavljuju samo alfanumerički simboli).
* Slike i tablice treba numerirati redoslijedom pojavljivanja i jedinstveno za cijeli tekst, a ne po poglavljima.
* Ilustracije treba smjestiti na odgovarajuće mjesto i što bliže iza teksta u kojem se prvi put spominju, po mogućnosti na vrhu ili dnu stranice. Unutar teksta ilustracije se navode kao Slika 1, Tablica 1 itd.
* U prikazima dijagrama, uz osi treba naznačiti pojmove ili pojmove i simbole, a ne samo simbole. Na primjer, zapisati “Sila” ili “Sila, F” umjesto samo “F”. Jedinice zapisati u zagradama i navoditi ih uz odgovarajuću veličinu, a ne samostalno. Na primjer, zapisati “Brzina (m/s)” umjesto samo “(m/s)”.
* Ilustracije treba centrirati, osim ako se radi o vrlo malim slikama (do najviše 7 cm širine), koje se mogu smjestiti jedna do druge. Naslove slika treba centrirati ispod slike, a naslove tablica iznad tablice.

***3.2 Format ilustracija za tisak***

* Ilustracije moraju biti u liniji s tekstom (In line with text)
* Slike s crnom ili vrlo tamnom pozadinom treba izbjegavati.
* Za prikaze rezultata s ekrana treba uzeti u obzir da tekst u takvoj reprodukciji može biti nečitak.
* Ilustracije u Zborniku će se otisnuti u crno-bijeloj tehnici, ali će se uz Zbornik priložiti CD s kompletnim tekstom Zbornika i ilustracijama u boji.
* Veličina slova u naslovima tablica treba biti 10 točaka (10 pt).



***Slika 1.*** Ovdjenavestinaslovslike

**4. Jednadžbe**

Prikazane jednadžbe treba numerirati po redu pojavljivanja arapskim brojevima u zagradama poravnanim desno kao u (1). Jednadžbe treba centrirati, a razmacima od 6 točaka (6 pt) iznad i ispod ih odvojiti od okolnog teksta. Jednadžbe se u tekst ubacuju kao objekti (insert-object), a ne kao kopiranje i lijepljenje slike. Jednadžba se može unijeti korištenjem macro alata ‘Equation’ koji umeće polje s odgovarajućim dimenzijama, pri čemu je potrebno voditi računa da je font u Equation editoru usklađen s fontom teksta. Ovo je primjer jednadžbe u jednome redu:

 .

Latinični, ali ne i grčki, simboli neka budu nakošeni. Jednadže treba propisnim interpunkcijama uključiti u okolni tekst, vodeći računa o tome da se sve veličine koje se u jednadžbama pojavljuju definiraju prilikom njihova prvoga pojavljivanja. Prilikom pozivanja na jednadžbe treba pisati “(1)”, a ne npr. “jednadžba (1)” osim na početku rečenice: “Jednadžba (1) je …”.

**5. Slanje članaka**

Autori trebaju učitati rad na portal Zbornika radova. Za sve upite obratiti se na adresu zbornik.radova.GFRi@gradri.uniri.hr.

**Zahvala**. *Na ovome mjestu se može navesti zahvala za financiranje, sponzorstvo ili bilo koji drugi oblik podrške, uključujući sredstva potpore znanstvenim istraživanjima Sveučilišta u Rijeci. Npr. u radovima proizašlim iz znanstvenih projekata koje financira MZOS treba istaknuti slijedeću napomenu: “Prikazani rezultati proizašli su iz znanstvenog projekta … provođenog uz potporu Ministarstva znanosti, obrazovanja i sporta Republike Hrvatske”. Odgovarajuća napomena može biti i slijedeća: “Ovaj je članak rezultat rada u okviru projekta Razvoj istraživačke infrastrukture na kampusu Sveučilišta u Rijeci(RC.2.2.06-0001) koji jesufinanciran iz Europskog fonda za regionalni razvoj (EFRR) i Ministarstva znanosti, obrazovanja i sporta RH (“This work has been supported in part by Ministry of Science, Education and Sports of the Republic of Croatia under the project Research Infrastructure for Campus-based Laboratories at the University of Rijeka, number RC.2.2.06-0001. Project has been co-funded from the European Fund for Regional Development (ERDF)”).*

**Literatura**

1. Prezime, inicijal(i) autora. (godina izdavanja) Naslov: podnaslov. Podatak o izdanju. Mjesto izdavanja: Nakladnik.
2. Prezime, inicijal(i) autora. (godina izdavanja) Naslov. Doktorski rad. Mjesto izdavanja: Nakladnik.
3. Prezime, inicijal(i) autora. (godina izdavanja) Naslov rada: podnaslov. U: Prezime, inicijal(i) urednika, ur. Naslov zbornika: podnaslov. Mjesto izdavanja: Nakladnik, str. od-do.
4. Prezime, inicijal(i) autora. (godina izdavanja) Naslov članka: podnaslov. Naslov časopisa, Oznaka sveska/godišta/volumena (broj), str. od-do.
5. Prezime, inicijal(i) autora. (godina izdavanja) Naslov: podnaslov. Naslov časopisa volumen/godište (broj). URL: ili naziv online baze podataka (datum posjete stranici)
6. Naslov stranice. Potpuna URL adresa (datum pristupa stranici)
1. \* Sveučilište u Rijeci, Građevinski fakultet, Radmile Matejčić 3, 51000 Rijeka

E-mail: {prvi.autor,treci.autor}@gradri.uniri.hr [↑](#footnote-ref-1)
2. \*\* Sveučilište u Rijeci, Tehnički fakultet, Vukovarska 58, 51000 Rijeka

E-mail: drugi.autor@riteh.uniri.hr [↑](#footnote-ref-2)